ai4bharat/Pralekha huggingface dataset:
मत्स्योत्पादन, पशुविकास आणि दुग्धविकास मंत्रालय
राष्ट्रीय गोकुळ मिशन अंतर्गत गाय/म्हैस/डुक्कर/कोंबडी/बकरी प्रजनन केंद्र आणि चाऱ्या संदर्भातल्या कारखान्यांना अनुक्रमे 4 कोटी, 1 कोटी, 60 लाख, 50 लाख रुपयांवर 50% अनुदान देण्याची योजना: डॉ. संजीव बाल्यान
जनावरांच्या उपचारासाठी 4332 हून अधिक फिरते पशुवैद्यकीय दवाखाने सुरू करण्याची व्यवस्था केली जात आहे : डॉ.बाल्यान
नवी दिल्ली, 20 डिसेंबर 2022
केंद्रीय मत्स्यव्यवसाय, पशुसंवर्धन आणि दुग्धव्यवसाय राज्यमंत्री संजीव बाल्यान यांनी आज नवी दिल्ली येथे प्रसारमाध्यमांशी संवाद साधताना "अमृत पिढीचे सक्षमीकरण आणि या अमृत काळात भारतातील तरुणांना सक्षम करणे" यावर आपले मत व्यक्त केले.
प्रसारमाध्यमांना संबोधित करताना त्यांनी युवकांना स्वयंरोजगार उपलब्ध करून त्यांना स्वावलंबी बनवण्यासाठी मत्स्यव्यवसाय, पशुसंवर्धन आणि दुग्धव्यवसाय मंत्रालयाने केलेल्या उपाययोजनांची सविस्तर माहिती दिली.
आमच्या विभागामार्फत 50 लाखांहून अधिक शेतकऱ्यांना प्रत्यक्ष वा अप्रत्यक्षरीत्या रोजगार दिला जाणार आहे. राष्ट्रीय गोकुळ मिशन अंतर्गत गाय/म्हैस/डुक्कर/कोंबडी/बकरी प्रजनन केंद्र आणि चाऱ्या संदर्भातल्या कारखान्यांना अनुक्रमे 4 कोटी, 1 कोटी, 60 लाख, 50 लाख रुपये अनुदान देण्याची योजना आहे असे डॉ.संजीव बाल्यान म्हणाले.एकूण रकमेपैकी 50 % अनुदान केंद्र सरकारकडून दिले जाईल.
प्राण्यांच्या उपचारासाठी 4332 हून अधिक फिरते पशुवैद्यकीय दवाखाने सुरु करण्याची व्यवस्था केली जात आहे, असे त्यांनी स्पष्ट केले. एकूण 90598 नोकऱ्यांपैकी 16000 तरुणांना “मैत्री” योजनेअंतर्गत रोजगार मिळाला आहे. देशातील तरुणांना मंत्रालयाच्या योजनांचा लाभ मिळावा यासाठी ऑनलाइन सुविधाही उपलब्ध करून देण्यात आली आहे.
डॉ. बाल्यान यांनी क्रीडा, विज्ञान, कौशल्य, नवोन्मेष या क्षेत्रात युवकांसाठी इतर मंत्रालयांनी केलेल्या प्रयत्नांचा उल्लेख केला, ज्याद्वारे तरुण पिढी ताकदीने पुढे जाऊ शकेल. आमचे सरकार युवकांच्या सक्षमीकरणासाठी समर्पित असून भविष्यातही काम करत राहील असे त्यांनी सांगितले.
सध्याच्या सरकारच्या कामगिरीचा उल्लेख करत गेल्या 8 वर्षात शिक्षण, रोजगार, क्रीडा, आरोग्य, विज्ञान क्षेत्रातील अनेक योजनांच्या माध्यमातून सरकार देशातील तरुणांसाठी कसे काम करत आहे याची बालियान यांनी माहिती दिली. तरुण पिढी हा देशाचा कणा आहे आणि भविष्यात तेच राष्ट्राची उभारणी देखील करणार आहेत , त्यामुळे आजच्या युवा पिढीला सक्षम बनवणे म्हणजे भारताचे भविष्य सक्षम करणे आहे असे ते म्हणाले.
युवकांच्या सर्वांगीण विकासासाठी प्रस्तावित नवीन राष्ट्रीय युवा धोरण हे एक अभूतपूर्व पाऊल आहे, ज्यामध्ये "युवा विकासासाठी दहा वर्षे" अशी कल्पना आहे जी भारत 2030 पर्यंत साध्य करू इच्छितो. या अंतर्गत शिक्षणासह रोजगार आणि उद्योजकता; युवा नेतृत्व आणि विकास; आरोग्य, तंदुरुस्ती आणि क्रीडा तसेच सामाजिक न्याय या पाच क्षेत्रांमध्ये व्यापक कार्य केले जात आहे.
2014 मध्ये सत्तेत आल्यापासून नरेंद्र मोदी यांच्या सरकारने तरुणांच्या सर्वांगीण विकासासाठी आणि नवभारताच्या उभारणीत त्यांचा सहभाग सुनिश्चित करण्यासाठी प्रत्येक क्षेत्रात काम केले आहे, असेही बाल्यान यांनी नमूद केले.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
पंतप्रधान कार्यालय
भारताचे सरन्यायाधीश म्हणून शपथ घेतल्याबद्दल न्यायमूर्ती डॉ.डी.वाय.चंद्रचूड यांचे पंतप्रधानांनी केले अभिनंदन
नवी दिल्ली, 9 नोव्हेंबर 2022
भारताचे सरन्यायाधीश म्हणून शपथ घेतल्याबद्दल पंतप्रधान नरेंद्र मोदी यांनी न्यायमूर्ती डॉ.डी.वाय. चंद्रचूड यांचे अभिनंदन केले आहे.
यासंदर्भात पंतप्रधानांनी ट्विट केले की,
"न्यायमूर्ती डॉ.डी.वाय.चंद्रचूड यांनी भारताचे सरन्यायाधीश म्हणून शपथ घेतल्याबद्दल त्यांचे अभिनंदन. त्यांना आगामी फलदायी कार्यकाळासाठी शुभेच्छा."
S.Patil/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पोलाद मंत्रालय
धर्मेंद्र प्रधान यांनी घेतली स्टील फॅब्रिकेटर समवेत बैठक
भिलाई पोलाद कारखान्याच्या आसपास स्टील फॅब्रिकेशन संकुल विकसित करण्याबाबत केली चर्चा
नवी दिल्ली, 3 जून 2020
केंद्रीय पोलाद व पेट्रोलियम आणि नैसर्गिक वायू मंत्री धर्मेंद्र प्रधान यांच्या अध्यक्षतेखाली काल नवी दिल्ली येथे व्हिडीओ कॉन्फरन्सच्या माध्यमातून भिलाई पोलाद कारखान्याच्या आसपास स्टील फॅब्रिकेशन संकुल विकसित करण्याच्या विस्तृत योजनेवर चर्चा करण्यासाठी पोलाद मंत्रालय, रस्ते वाहतूक आणि महामार्ग मंत्रालय, रेल्वे मंत्रालय, आयएनएसडीएजी, सेल यांचे अधिकारी आणि भिलाई येथील स्टील फॅब्रिकेटर, यांच्या सोबत चर्चा करण्यासाठी बैठक आयोजित केली होती. स्टीलची आवश्यकता पूर्ण करण्यासाठी ब्रिज फॅब्रिकर्सना भेडसावणाऱ्या मुद्द्यांवरही यावेळी चर्चा झाली.
स्टील फॅब्रिकेशन संकुल विकसित झाल्याने या क्षेत्रातील एमएसएमई क्षेत्राला प्रोत्साहन मिळेल, रोजगारनिर्मिती होईल आणि स्थानिक अर्थव्यवस्थेला चालना मिळेल. पंतप्रधानांच्या आत्मनिर्भर भारताच्या आवाहनाला देण्यात येणारा हा प्रतिसाद आहे.
प्रधान यांनी भिलाई पोलाद कारखान्याचे मुख्य कार्यकारी अधिकारी यांना सांगितले की, दुर्ग जिल्ह्यातील स्टील फॅब्रिकर्सची स्टील प्लेटची आवश्यकता पूर्ण झाली पाहिजे आणि अशा प्रकारच्या खरेदीच्या मार्गात येणारे सर्व अडथळे दूर करावेत.
मोठ्या प्रमाणात स्टील पुलांचा वापर करणाऱ्या एमओआरटीएच-निर्मित पुलांमध्ये स्टीलचा वापर वाढविण्याच्या धोरणावरही यावेळी मंत्र्यांनी चर्चा केली.S.Pophale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
गुजरातच्या मुख्यमंत्र्यांनी घेतली पंतप्रधानांची भेट
नवी दिल्ली, 1 सप्टेंबर 2023
गुजरातचे मुख्यमंत्री भूपेंद्र पटेल यांनी आज पंतप्रधान नरेंद्र मोदी यांची भेट घेतली.
X संदेशात, पंतप्रधान कार्यालयाने म्हटले आहे;
"गुजरातचे मुख्यमंत्री, @Bhupendrapbjp, पंतप्रधान @narendramodi.@CMOGuj यांची भेट घेतली.”
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
सेवा निर्यात 1 ट्रिलियन डॉलर्सपर्यंत वाढवण्यात माहिती तंत्रज्ञान उद्योग महत्त्वाची भूमिका बजावू शकतो - पीयूष गोयल
निर्यातीला चालना देण्यासाठी माहिती तंत्रज्ञान कंपन्यांना सर्वतोपरी मदत करण्यास सरकार तयार - गोयल
विकासाला गती देण्यासाठी भारताची सेवा निर्यात 1 ट्रिलियन डॉलर्सपर्यंत पर्यंत वाढवण्यासाठी, केंद्र सरकार माहिती तंत्रज्ञान क्षेत्राला पूर्ण पाठबळ देईल अशी ग्वाही, केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी देशातल्या आघाडीच्या माहिती तंत्रज्ञान कंपन्यांच्या प्रमुखांना आज दिली.
भारत या वर्षी 400 अब्ज डॉलर्सचे व्यापारी माल निर्यातीचे लक्ष्य गाठण्याच्या मार्गावर वाटचाल वाटचाल करत आहे, तर सेवा निर्यात सुमारे 240 अब्ज ते 250 अब्ज डॉलर्सपर्यंत पोहोचण्याची शक्यता आहे, ही निर्यात तुलनेने खूपच कमी आहे, मात्र सेवा निर्यात वेगाने वाढू शकते आणि माल निर्यातच्या बरोबरीला येऊ शकते, असे गोयल यांनी यावेळी सांगितले.
श्रेणी -2 आणि श्रेणी -3 शहरांमध्ये 'आयटी हब' सुरू करण्याच्या माहिती तंत्रज्ञान उद्योगाच्या प्रस्तावाचे गोयल यांनी यावेळी स्वागत केले, यामुळे असंख्य रोजगार निर्माण होतील आणि प्रदेशांचा विकास होण्यास मदत होणार आहे. माहिती तंत्रज्ञान उद्योगाने आपले कार्यक्षेत्र विस्तारण्यासाठी शहरे निश्चित करावीत, त्यांना केंद्र सरकार सर्व आवश्यक त्या पायाभूत सुविधा आणि सोयी सुविधा पुरविण्यात सहाय्य करेल, असेही ते म्हणाले.
आभासी माध्यमातून झालेल्या या बैठकीला, नॅसकॉमचे अध्यक्ष देबजानी घोष, इन्फोसिसचे मुख्य कार्यकारी अधिकारी सलील पारेख, टेक महिंद्राचे मुख्य कार्यकारी अधिकारी आणि व्यवस्थापकीय संचालक सी.पी. गुरनानी; कृत्रिम बुद्धिमत्ता तंत्रज्ञान स्टार्टअप फ्रॅक्टल अॅनालिटिक्सचे सह-संस्थापक आणि मुख्य कार्यकारी अधिकारी श्रीकांत वेलामाकन्नी ;एमफसिसचे मुख्य कार्यकारी अधिकारी नितीन राकेश; विप्रोचे अध्यक्ष रिषाद प्रेमजी ;जेनपॅक्टचे मुख्य कार्यकारी अधिकारी एन.व्ही. त्यागराजन, डब्ल्यूएनएस ग्लोबल सर्व्हिसेस समूहाचे मुख्य कार्यकारी अधिकारी केशव आर. मुरुगेश; मास्टेकचे मुख्य कार्यकारी अधिकारी हिरल चंद्राना आणि टाटा कन्सल्टन्सी सर्व्हिसेसमधील  व्यवसाय आणि तंत्रज्ञान सेवा विभागाचे अध्यक्ष आणि प्रमुख कृष्णन रामानुजम उपस्थित होते.
भारतीय निवडणूक आयोग
महाराष्ट्रातील विधानसभा पोटनिवडणूक - मतदानाच्या तारखेत बदल
निवडणूक 26 फेब्रुवारी रोजी तर मतमोजणी 2 मार्च रोजी
नवी दिल्ली, 25 जानेवारी 2023
केंद्रीय निवडणूक आयोगाने 18.01.2023 च्या प्रसिद्धीपत्रक क्रमांक ECI/PN/2/2023 द्वारे अरुणाचल प्रदेश, झारखंड, महाराष्ट्र, पश्चिम बंगाल, तामिळनाडू मधील विधानसभेच्या आणि केंद्रशासित प्रदेश लक्षद्वीपच्या लोकसभा जागेसाठी पोटनिवडणूक कार्यक्रम जाहीर केला होता, ज्यात मतदानाची तारीख 27.02.2023  निश्चित करण्यात आली आहे आणि मतमोजणीची तारीख 02.03.2023  आहे.
2. त्यानंतर, महाराष्ट्रातील, पुणे जिल्हा निवडणूक अधिकार्यांनी पोटनिवडणूक होत असलेल्या विधानसभा मतदारसंघातील विविध मतदान केंद्रांवरील मतदानाची तारीख आणि एचएससी म्हणजे 12 वी ची परीक्षा आणि पदवीधर पदवी परीक्षेची तारीख एकच असल्याचा अहवाल दिला आहे.
3. परिणामी, आयोगाने या बाबतची प्रत्यक्ष परिस्थिती आणि विषयाशी निगडित इतर सर्व बाबींचा विचार करून, महाराष्ट्रातील विधानसभा मतदारसंघ 205- चिंचवड आणि 215-कसबा पेठ या पोटनिवडणुकीच्या मतदानाच्या तारखेत सुधारणा करण्याचा निर्णय घेतला आहे. मतदानाचे सुधारित वेळापत्रक पुढीलप्रमाणे आहे.
निवडणूक 26 फेब्रुवारी रोजी होणार आहे.
02.03.2023  रोजी मतमोजणी होणार आहे.
04.03.2023  पूर्वी निवडणूक प्रक्रिया पूर्ण होईल.
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 440
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.63 कोटी मात्रांची संख्या ओलांडली
12 ते 14 वयोगटातील 4.12 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 18,317
गेल्या 24 तासात 1,326 नव्या कोरोना रुग्णांची नोंद
रुग्ण बरे होण्याचा दर सध्या 98.78 %
सध्याचा साप्ताहिक पॉझिटिव्हिटी दर 1.08%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.63  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.12  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. तसेच 10 एप्रिल, 2022 पासून 18 ते 59 वयोगटातील नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415420
|
|
2nd Dose
|
|
10120708
|
|
Precaution Dose
|
|
7075162
|
|
FLWs
|
|
1st Dose
|
|
18437174
|
|
2nd Dose
|
|
17720730
|
|
Precaution Dose
|
|
13752860
|
|
Age Group 12-14 years
|
|
1st Dose
|
|
41248027
|
|
2nd Dose
|
|
32389808
|
|
Age Group 15-18 years
|
|
1st Dose
|
|
62015432
|
|
2nd Dose
|
|
53347278
|
|
Age Group 18-44 years
|
|
1st Dose
|
|
561421927
|
|
2nd Dose
|
|
516353247
|
|
Precaution Dose
|
|
100847368
|
|
Age Group 45-59 years
|
|
1st Dose
|
|
204049443
|
|
2nd Dose
|
|
197081531
|
|
Precaution Dose
|
|
50816135
|
|
Over 60 years
|
|
1st Dose
|
|
127681810
|
|
2nd Dose
|
|
123223322
|
|
Precaution Dose
|
|
48385500
|
|
Precaution Dose
|
|
22,08,77,025
|
|
Total
|
|
2,19,63,82,882
भारतातील रुग्णसंख्या सध्या 17,912 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.78%. झाला आहे. गेल्या 24 तासांत 1,723 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,41,06,656 झाली आहे.
गेल्या 24 तासात 1,326 नव्या कोरोना रुग्णांची नोंद झाली.
गेल्या 24 तासात एकूण 83,167 चाचण्या करण्यात आल्या. भारताने आतापर्यंत एकूण 90.09  कोटींपेक्षा जास्त चाचण्या केल्या आहेत.
साप्ताहिक पॉझिटिव्हिटी दर सध्या 1.08% तर दैनंदिन पॉझिटिव्हिटी दर 1.59% आहे.
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 51.16 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 2.30 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवणार आहे.
|
|
VACCINE DOSES
|
|

|
|
SUPPLIED
|
|
51,16,46,830
|
|
IN PIPELINE
|
|
20,49,220
|
|
CONSUMPTION
|
|
49,19,73,961
|
|
BALANCE AVAILABLE
|
|
2,30,03,211
केंद्र सरकारने आतापर्यंत सर्व स्त्रोताद्वारे 51.16 कोटींपेक्षा जास्त  लसींच्या मात्रा राज्ये/केन्द्र शासित प्रदेशांना पुरवल्या आहेत. आणखी 20,49,220 मात्रा पुरवठ्याच्या मार्गावर आहेत.
आज सकाळी 8 वाजेपर्यंत उपलब्ध माहितीनुसार,
वाया गेलेल्या मात्रांसह एकूण 49,19,73,961 मात्रा देण्यात आल्या आहेत.
याशिवाय लसीच्या 2.30 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
पंतप्रधान कार्यालय
पंतप्रधान मोदी यांनी भारतरत्न एमजीआर यांना त्यांच्या जयंतीनिमित्त वाहिली श्रध्दांजली
नवी दिल्ली, 17 जानेवारी 2021
पंतप्रधान नरेंद्र मोदी यांनी भारतरत्न डॉ.एम.जी.रामचंद्रन यांना आज त्यांच्या जयंतीनिमित्त श्रध्दांजली वाहिली.ते म्हणाले, की एमजीआर यांनी चित्रपटांच्या पडद्यापासून ते राजकीय पटलापर्यंत लोकांच्या ह्रदयावर अधिराज्य केले. देशातील विविध प्रातांना गुजरातमधील केवाडीया येथे जोडणाऱ्या आठ गाड्या रवाना करतांना आणि रेल्वेच्या विविध प्रकल्पांचे उदघाटन करताना ते व्हिडीओ काॅन्फरन्सद्वारे बोलत होते.
पुरूचि थैलैवार डॉ. एम जी रामचंद्रन सेंट्रल रेल्वे स्थानकातून केवाडीयाला जोडणारी गाडी लवकरच सुरू होत असल्याचे, नमूद करत पंतप्रधानांनी भारतरत्न एमजीआर यांना त्यांच्या जयंतीनिमित्त श्रध्दांजली वाहिली. श्री. मोदी यांनी एमजीआर यां नी चित्रपटांच्या पडद्यावर आणि राजकीय व्यासपीठावर केलेल्या कामगिरीची प्रशंसा केली. एमजीआर यांचा राजकीय प्रवास हा गरीबांना समर्पित होता आणि पददलितांना सन्मानपूर्वक जगता यावे यासाठी त्यांनी अथक परिश्रम घेतले,याचा पंतप्रधानांनी उल्लेख केला.
पंतप्रधान म्हणाले, की आम्ही त्यांचे आदर्श पूर्णत्वास आणण्याचा प्रयत्न करत आहोत आणि चेन्नई सेंट्रल रेल्वे स्थानकाला एमजीआर यांचे नाव देऊन देशाने दाखविलेल्या कृतज्ञतेचे स्मरण पंतप्रधानांनी यावेळी केले.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
कॅनडा खुली बॅडमिंटन स्पर्धा 2023 मध्ये विजेतेपद मिळवल्याबद्दल पंतप्रधान नरेंद्र मोदी यांनी लक्ष्य सेनचे केले अभिनंदन
नवी दिल्ली, 10 जुलै 2023
पंतप्रधान नरेंद्र मोदी यांनी भारतीय बॅडमिंटनपटू लक्ष्य सेनचे कॅनडा खुली बॅडमिंटन स्पर्धा 2023 मध्ये विजेतेपद मिळवल्याबद्दल अभिनंदन केले.
पंतप्रधानांनी ट्विट संदेशात म्हटले आहे:
"प्रतिभावान लक्ष्य सेनचे @lakshya_sen कॅनडा खुली बॅडमिंटन स्पर्धा 2023 मधील अद्वितीय विजयाबद्दल अभिनंदन!
लक्ष्यचा विजय हा त्याची जिद्द आणि दृढनिश्चयाचा पुरावा आहे. यामुळे आपला देशही अभिमानाने भरून गेला आहे. त्याच्या भविष्यातील वाटचालीसाठी माझ्या मनःपूर्वक शुभेच्छा."
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
औषधनिर्माण कंपन्यांच्या दिशाभूल करणाऱ्या जाहिरातींवर कारवाई करण्यासाठीची पावले
औषधांविषयीच्या जाहिरातींचे नियमन, औषधे आणि जादुई प्रभाव असणारे उपचार  कायदा, 1954 अंतर्गत केले जात असून राज्य सरकारे या कायद्याची अंमलबजावणी करतात. औषधे आणि सौंदर्यप्रसाधने नियमन,1945 मध्ये 2015 साली दुरुस्ती करण्यात आली असून, त्यानुसार, एच, एच-1 आणि एक्स या सूचीत समाविष्ट औषधे  यांची जाहिरात करता येत नाही. असे करायचे असल्यास, केंद्र सरकारच्या पूर्वपरवानगीची आवश्यकता असते. जर या अटीचे पालन केले नाही, तर अशा उत्पादकांवर कारवाई करण्याचे अधिकार, राज्यातील परवाना देणाऱ्या प्राधिकरणाला आहेत.
दिशाभूल करणाऱ्या औषधांच्या जाहिराती आणि त्यामुळे जनतेच्या आरोग्याला असलेला धोका लक्षात घेऊन, आयुष मंत्रालयाने दिलेल्या माहितीच्या आधारावर,माहिती आणि प्रसारण मंत्रालयाने 12 जून 2017 रोजी मार्गदर्शक सूचना जारी केल्या आहेत. त्यानुसार, सर्व दूरचित्रवाणी वाहिन्यांना, ज्या औषधी उत्पादनांसाठी आयुष अथवा राज्यातील औषध परवाना प्राधिकरणाकडून मिळालेला वैध परवाना मिळाला आहे, केवळ अशाच उत्पादनांची जाहिरात करायला परवानगी देण्यात आली आहे.
देशातील औषधांची विक्री आणि वितरण यांचे नियमन करण्याचे अधिकार, राज्य परवाना प्राधिकरणाला असतात, त्यासाठी औषधांची तपासणी करुन, त्यानंतर औषधे आणि सौंदर्य प्रसाधने कायदा 1940 तसेच औषधे आणि सौंदर्य प्रसाधने नियमन 1945 अंतर्गत त्यांना परवाना दिला जातो. या नियमांनुसार, विक्रीचा परवाना देण्याआधी त्याच्या सर्व अटींबाबतची समाधानकारक पूर्तता व्हायला हवी असते. यात औषधनिर्मितीसाठी पुरेसा परिसर, योग्य त्या साठवणूक व्यवस्था, औषध विक्रीवर देखरेख तसेच नियंत्रण ठेवण्यासाठी पात्र आणि सक्षम व्यक्तींची गरज अशा अटींचा समावेश आहे.
केंद्रीय आरोग्य राज्यमंत्री डॉ भारती पवार यांनी आज लोकसभेत ही माहिती दिली.
गृह मंत्रालय
भारत- म्यानमार यांच्यात अंमली पदार्थ नियंत्रण सहकार्यविषयक पाचवी द्विपक्षीय बैठक आभासी स्वरुपात संपन्न
नवे सायकोट्रॉपिक पदार्थ आणि त्याआधी मिळणारे अंमली पदार्थ अशा पदार्थांच्या जप्तीप्रकरणी, पुढचा तपास करण्यासाठी गुप्तचर माहितीची त्वरित देवाणघेवाण करण्याबाबत दोन्ही देशांमध्ये सहमती
नवी दिल्ली, 11 डिसेंबर 2020
भारत आणि म्यानमार यांच्यात अंमली पदार्थ नियंत्रणाबाबतची पाचवी द्विपक्षीय बैठक काल आभासी स्वरूपात पार पडली. भारताचा अंमली पदार्थ नियंत्रण विभाग आणि म्यानमारची अंमली पदार्थ दुरुपयोग नियंत्रणविषयक केंद्रीय समिती यांनी आपापल्या देशांचे प्रतिनिधित्व केले. भारताच्या शिष्टमंडळाचे नेतृत्व एनसीबी प्रमुख राकेश अस्थाना यांनी केले आणि म्यानमार दलाचे नेतृत्व समितीचे संयुक्त सचिव ब्रिगेडीअर जनरल विन न्यांग यांनी केले.
यावेळी, एनसीबी महासंचालक राकेश अस्थाना यांनी विविध विषयांविषयी माहिती दिली. तसेच हेरोईन, अम्फेटामाईन सारखे नशा वाढवणाऱ्या उत्तेजक पदार्थांच्या तस्करी चा मुद्दा काढला.म्यानमार च्या सीमेवर असलेल्या ईशान्य भारतातील राज्यांमध्ये होणारी अंमली पदार्थांची तस्करी हा भारतासाठी चिंतेचा विषय असल्याचे अस्थाना म्हणाले. भारत- म्यानमार सीमेवर अनेक ठिकाणी छुप्या मार्गांनी ही तस्करी चालते. त्याशिवाय, बंगालच्या महासागरातून सागरी मार्गे होणारी तस्करी दोन्ही देशांसाठी आव्हान ठरली आहे. अंमली पदार्थ तस्करीशी संबंधित सर्व माहिती म्यानमार च्या यंत्रणांना देण्यासाठी एनसीबी कटिबद्ध आहे, असे त्यांनी संगितले.
समितीचे संयुक्त सचिव ब्रिगेडीअर जनरल विन न्यांग यांनी ‘याबा’ या नव्या अंमली पदार्थांच्या गोळ्यांविषयी माहिती दिली. दोन्ही देशातल्या संस्थांमध्ये माहितीची देवघेव आणि इतर सहकार्य वाढले असतांनाही या नव्या अंमली पदार्थामुळे ही तस्करी पकडणे कठीण झाले आहे, असे त्यांनी सांगितले. ही तस्करी रोखण्यासाठी माहिती आणि तपासातील सर्व तपशिलांची देवघेव अधिकाधिक व्हायला हवी, अशी विनंती त्यांनी केली.
दोन्ही देशांमध्ये यासंदर्भातल्या गुप्तचर माहितीची देवघेव वेळोवेळी करण्याबाबत दोन्ही संस्थांच्या प्रमुखांनी या बैठकीत सहमती व्यक्त केली. सीमा आणि प्रदेश पातळीवरील अधिकाऱ्यांच्या नियमित बैठका घेतल्या जाव्यात, असेही यावेळी ठरले. दोन्ही देशांमध्ये झालेली घुसखोरी किंवा अवैध प्रवेशांविषयीची माहिती एकमेकांच्या यंत्रणांना सांगण्यावरही सहमती झाली.
दोन्ही देशांदरम्यान सहावी बैठक 2021 मध्ये होणार आहे.
S.Thakur/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
ग्रामीण विकास मंत्रालय
पंतप्रधान नरेंद्र मोदी यांच्या संकल्पनेतून स्फुरलेली अंत्योदय सर्वेक्षण योजना अंतिमतः दारिद्रय मुक्त भारताचे स्वप्न साकार करण्यात यशस्वी होणार : केंद्रीय मंत्री गिरीराज सिंह
अंत्योदय सर्वेक्षण योजना म्हणजे मिशन अंत्योदय सर्व्हे 2022-23 चे मंत्री गिरीराज सिंह हस्ते उद्घाटन, तसेच या योजनेचे पोर्टल आणि मोबाईल ॲप्लिकेशन यांचा दिल्लीत आरंभ
नवी दिल्ली, 9 फेब्रुवारी 2023
पंतप्रधान नरेंद्र मोदी यांच्या संकल्पनेतून स्फुरलेली अंत्योदय सर्वेक्षण योजनेमुळे अंतिमतः दारिद्रय मुक्त भारताचे स्वप्न साकार करण्यात यशस्वी होणार , असे प्रतिपादन आज केंद्रीय ग्रामीण विकास आणि पंचायती राज मंत्री गिरीराज सिंह यांनी केले.
गिरीराज सिंह यांनी आज नवी दिल्लीत मिशन अंत्योदय सर्व्हे  2022-23 म्हणजेच अंत्योदय सर्वेक्षण योजनेचे उद्घाटन तसेच त्या योजनेचे पोर्टल आणि मोबाईल ॲपचे नवी दिल्लीत एका कार्यक्रमात उद्घाटन केले.
शासनाच्या विविध योजनांच्या समन्वयातून एकलक्ष्यी समग्र योजना तयार करून त्याद्वारे संसाधनांच्या परिणामकारक उपयोगातून दारिद्र्यरेषेवरील प्रत्येक कुटुंबाला शाश्वत रोजगार मिळवून देण्यासाठी या योजनेची मदत होईल.
या कार्यक्रमाला ग्रामीण विकास आणि पोलाद राज्यमंत्री फगनसिंग कुलस्ते , ग्रामीण विकास आणि ग्राहक व्यवहार ,अन्न आणि सार्वजनिक वितरण राज्यमंत्री साध्वी निरंजन ज्योती, तसेच पंचायती राज राज्यमंत्री कपिल मोरेश्वर पाटील उपस्थित होते.
अंत्योदय सर्वे 202223 अंतर्गत सर्व 2,69,253 ग्रामपंचायती आणि त्यासमान आस्थापना ज्यांचे प्रोफाईल ई ग्रामस्वराज मध्ये तयार केले गेले आहेत अशा सर्व आस्थापनांमध्ये सर्वेक्षण केले जाईल. मात्र आगामी निवडणुकांमुळे त्रिपुरा, मेघालय आणि नागालँड यांचा समावेश योजनेत आत्ता करता येणार नाही.
या सर्वेक्षण प्रश्नावलीत एकूण 183 इंडिकेटर आणि 216 डेटा पॉइंट्स तसेच 21 बाबींचा अंतर्भाव आहे.
ग्रामीण विकास विभाग देशभरातील सर्व ग्रामपंचायत मध्ये 2017- 18 पासून मिशन अंतोदय सर्वेक्षण करत आहे. विविध योजनांच्या समन्वयातून एकाच मापदंडातून लोकांचे जीवन आणि रोजगार यामध्ये परिवर्तन घडवण्याच्या उद्देशाने हे सर्वेक्षण केले जाते. देशभरातील सर्व ग्रामपंचायतींमधून होणारे वार्षिक सर्वेक्षण हा या मिशन अंत्योदयचा महत्त्वाचा भाग आहे.
अंतिम प्रश्नावली तयार करण्यासाठी एकूण 26 केंद्रीय मंत्रालये आणि विभाग यांच्याशी विचारविनिमय केला गेला आहे. एकूण 13 प्रादेशिक भाषांमधून या प्रश्नावलीचा अनुवाद करण्यात आला आहे. एनआयसी – डीआरडी म्हणजेच राष्ट्रीय माहिती केंद्रबरोबर सल्लामसलत करून मंत्रालयाने ग्रामीण भागातील 36 मिळकतींना जिओ टॅग हे वैशिष्ट्य असणारे अँड्रॉइड मोबाइल एप्लीकेशन विकसित केले आहे. प्रश्नावलीसंबंधित तसेच मोबाईल ॲप बद्दलच्या शंकांच्या समाधानासाठी मंत्रालयाने अंतर्गत ‘हेल्प डेस्क’ सुद्धा स्थापन केले आहे.
सर्वसमावेशक सर्वेक्षणातून कोणीही सुटू नये हे तत्व पाळण्यासाठी प्रगती मोजताना योग्य, विश्वासार्ह आणि गटवार माहिती आवश्यक असते, हे संयुक्त राष्ट्रांनी अधोरेखित केले आहे, त्यानुसार समाजातल्या सर्व घटकांचा विचार या सर्वेक्षणात केला जात आहे.
S.Bedekar/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
मंत्रिमंडळ
दिल्ली मेट्रोच्या चौथ्या टप्प्याला मंत्रिमंडळाची मान्यता
नवी दिल्ली, 7 मार्च 2019
पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत दिल्ली मेट्रोच्या चौथ्या टप्प्याला मान्यता देण्यात आली. यामध्ये 3 कॉरीडॉर राहतील. या 3 कॉरीडॉरची एकूण लांबी 61.679 किमी आहे.यापैकी 22.359 किमी भूमिगत तर 39.320 किमी उन्नत मार्ग राहणार आहे.या कॉरीडॉरमधे 46 स्थानके राहतील.त्यापैकी 17 भूमिगत तर 29 उन्नत स्थानके राहतील.
3 मेट्रो कॉरीडॉरसाठी 24,948.65 कोटी रुपये खर्च अपेक्षित आहे.
प्रभाव-
चौथ्या टप्प्यामुळे राष्ट्रीय राजधानीची आणखी क्षेत्रे आपसात जोडली जाणार आहेत.यामुळे रस्ते वाहतुकीची कोंडी कमी व्हायला आणि वाहनांमुळे होणारे प्रदूषण कमी व्हायला मदत होईल.हे तीन कॉरीडॉर पूर्ण झाल्यानंतर दिल्ली मेट्रोची एकूण लांबी 400 किलोमीटरच्या पुढे जाणार आहे.
N.Sapre/N.Chitale/P.Kor
(Visitor Counter : 54